Rodų II dvaras
55°34′30″š. pl. 24°08′56″r. ilg.﻿ / ﻿55.574992°š. pl. 24.148918°r. ilg.﻿ / 55.574992; 24.148918 Rodų II dvaro sodyba išlikusi Rodų II kaime, Krekenavos sen., Panevėžio rajone, netoli kelio  195  Kėdainiai–Krekenava–Panevėžys , pasukus iš jo Rodų tiltu per Upytės upelį. Rodai – seniai apgyventa vietovė. Šiandien nedidelėje teritorijoje yra dvi – Rodų ir Naujarodžių buvusių dvarų sodybos. Rodų II dvaras taip pavadintas žemėtvarkos specialistų. Dar dvaras vadinamas Švoinickio Rodais. Išlikę dalis dvaro laikotarpio pastatų: kalvė, svirnas, kumetynas, tvartas, koplyčia, gyvenamasis namas.